title: Ψυχοκοινωνικές Επιπτώσεις Του Σακχαρώδη Διαβήτη Στην Εφηβική Ηλικία
title: Phychosocial Impact of Diabetes Mellitus in Adolescence
titleType: AlternativeTitle
Creators: name: Κοκονάκη, Αριάνθη
Publisher: name: Πανεπιστήμιο Δυτικής Αττικής
Year: 2024
Subjects: Ψυχοκοινωνικός αντίκτυπος
Ψυχολογικά προβλήματα
Κατάθλιψη
Άγχος
Σακχαρώδης Διαβήτης Τύπου 1
Έφηβος

description: Εισαγωγή: Οι έφηβοι με σακχαρώδη διαβήτη (ΣΔ) παρουσιάζουν αυξημένο κίνδυνο ανάπτυξης ψυχικών και συναισθηματικών διαταραχών, καθώς αντιμετωπίζουν μια σειρά από στρεσογόνους παράγοντες και προκλήσεις ως αποτέλεσμα της χρόνιας ασθένειάς τους και καλούνται να διαχειριστούν μια σύνθετη ιατρική κατάσταση που απαιτεί καθημερινή αυτοφροντίδα. Σκοπός: της παρούσας συστηματικής ανασκόπησης ήταν να παρουσιάσει τις ψυχοκοινωνικές επιπτώσεις του ΣΔ στην εφηβική ηλικία. Χρησιμότητα της μελέτης ήταν να ενημερώσει τους επαγγελματίες υγείας γύρω από τα ζητήματα που αφορούν τις ψυχοκοινωνικές επιπτώσεις, προκειμένου να παρεμβαίνουν έγκαιρα, προσφέροντας την κατάλληλη νοσηλευτική φροντίδα σε εφήβους με ΣΔ και υποστήριξη κατά τη μετάβαση τους από την εφηβική στην ενήλικη ζωή. Μεθοδολογία: Πραγματοποιήθηκε αναζήτηση στη βάση δεδομένων PubMed. Οι έρευνες που συμπεριλήφθησαν στην εργασία είναι δημοσιευμένες την εξαετία 2016-2022 και η γλώσσα δημοσίευσης είναι τα αγγλικά και τα ελληνικά. Η αναζήτηση περιορίστηκε σε πρωτογενείς έρευνες, όπως συγχρονικές μελέτες, μελέτες κοόρτης, επιδημιολογικές μελέτες, που έχουν δημοσιευθεί από το 2016 έως το 2022. Για τη διατύπωση του ερευνητικού ερωτήματος αξιοποιήθηκε το μοντέλο PECO. Αποτελέσματα: Προσδιορίστηκαν 83 άρθρα και τελικά μελετήθηκαν εκτενώς 16 με βάση τα κριτήρια ένταξης και αποκλεισμού. Τα αποτελέσματα των μελετών που εντάχθηκαν στην ανασκόπηση έδειξαν ότι οι ψυχοκοινωνικές επιπτώσεις του ΣΔ στην εφηβική ηλικία στην πλειοψηφία τους βρίσκουν στενή σχέση ανάμεσα στο άγχος και το στρες και τον γλυκαιμικό έλεγχο. Η κατάθλιψη, το αντιληπτό άγχος, το στρες, η αυτό-αποτελεσματικότητα, οι συμπεριφορές υψηλού κινδύνου, η καταθλιπτική συμπτωματολογία, οι οικογενειακές συγκρούσεις, η δυσφορία για τον ΣΔ, οι δεξιότητες εκτελεστικής λειτουργίας, τα συμβάντα ζωής αποτελούν παραμέτρους που επιδρούν άμεσα στον γλυκαιμικό έλεγχο. Η συμμετοχή της οικογένειας είναι ζωτικής σημασίας στη βέλτιστη διαχείριση του ΣΔ σε όλη την εφηβική ηλικία. Είναι σημαντικό να ληφθεί υπόψη ο αντίκτυπος του ΣΔ στην ΠΖ, καθώς και η ανάπτυξη διαφόρων προβλημάτων που σχετίζονται με τον ΣΔ, ο φόβος υπογλυκαιμίας (και υπεργλυκαιμίας), διαταραγμένες διατροφικές συμπεριφορές και διατροφικές διαταραχές. Η εκπαίδευση και η υποστήριξη για την αυτοδιαχείριση του ΣΔ απαιτεί περιοδική επαναξιολόγηση, ειδικά καθώς οι έφηβοι μεγαλώνουν, αναπτύσσονται και αποκτούν την ανάγκη και την επιθυμία για μεγαλύτερες ανεξάρτητες δεξιότητες αυτοεξυπηρέτησης. Συμπεράσματα: Η διάγνωση του ΣΔ στην παιδική ή εφηβική ηλικία μπορεί να επηρεάσει τις φυσιολογικές αναπτυξιακές αλλαγές και να αλληλεπιδράσει με ψυχοκοινωνικούς παράγοντες στους εφήβους και τις οικογένειές τους. Απαιτείται ολοκληρωμένη και συνεργατική φροντίδα. Πολλά τυποποιημένα και επικυρωμένα εργαλεία είναι διαθέσιμα στις θεραπευτικές ομάδες για τον ΣΔ για την παρακολούθηση της ευημερίας και τον έλεγχο για ψυχολογικές δυσκολίες των εφήβων με ΣΔ1. Ο ολοκληρωμένος ψυχοκοινωνικός έλεγχος είναι εφικτός και μπορεί να ανιχνεύσει αποτελεσματικά πιθανές ψυχοκοινωνικές επιπτώσεις της νόσου και άλλα ζητήματα που επηρεάζουν τη διαχείριση του ΣΔ. Λέξεις-κλειδιά: Ψυχοκοινωνικός αντίκτυπος, Ψυχολογικά προβλήματα, Κατάθλιψη, Άγχος, Σακχαρώδης Διαβήτης Τύπου 1, Έφηβος